Komisjoni otsus,

14. oktoober 2003,

teatavate transmissiivsete spongioossete entsefalopaatiate likvideerimiseks ja seireks kavandatud programmide loetelude kohta, mis vastavad ühenduse rahalise toetuse saamiseks 2004. aastal

(teatavaks tehtud numbri K(2003) 3713 all)

(2003/746/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta otsust 90/424/EMÜ veterinaariaalaste kulutuste kohta, [1] viimati muudetud määrusega (EÜ) nr 806/2003, [2] eriti selle artikli 24 lõiget 5,

ning arvestades järgmist:

(1) Liikmesriigid ja teatavad ühinevad liikmesriigid on komisjonile esitanud programme teatavate transmissiivsete spongioossete entsefalopaatiate (TSEd) likvideerimiseks ja seireks, milleks nad soovivad saada ühenduse rahalist toetust.

(2) Nõukogu 17. mai 1999. aasta määruse EÜ nr 1258/1999 (ühtse põllumajanduspoliitika finantseerimise kohta [3]) alusel rahastatakse loomahaiguste likvideerimise ja seire programme Euroopa Põllumajanduse Arendus- ja Tagatisfondi tagatisrahastust. Finantskontrolli eesmärgil rakendatakse määruse artikleid 8 ja 9.

(3) Euroopa Parlamendi ja nõukogu 22. mai 2001. aasta määruses (EÜ) nr 999/2001, millega kehtestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, [4] viimati muudetud komisjoni määrusega (EÜ) nr 1234/2003, [5] sätestatakse eeskirjad TSEde seire kohta veiste, lammaste ja kitsede puhul.

(4) 2003. aasta ühinemislepingu artiklis 32 sätestatakse, et veterinaarialase rahastamise küsimustes tuleb uusi liikmesriike kohelda samuti kui praegusi liikmesriike.

(5) 2004. aasta eelarve alusel ei ole siiski lubatud võtta finantskohustusi ühegi asjaomase programmi suhtes enne kui asjaomase uue liikmesriigi ühinemine on aset leidnud. Lisaks saab teatavate haiguste likvideerimist ühinevates liikmesriikides kaasfinantseerida ka muude ühenduse instrumentidega.

(6) Ühenduse rahalise toetuse saamiseks 2004. aastal vastavate TSEde likvideerimiseks ja seireks ning kontrolliks zoonoosi ennetamise eesmärgil kavandatud programmide loetelude koostamisel ning iga programmi puhul kavandatavate määrade ja maksimaalsete summade määramisel tuleb arvesse võtta nii iga programmi olulisust ühendusele kui ka saadaolevate eraldiste mahtu.

(7) Liikmesriigid ja asjaomased ühinevad liikmesriigid on komisjonile esitanud teavet, mis võimaldab hinnata programmidele 2004. aastal ühenduse rahalise toetuse võimaldamise olulisust.

(8) Komisjon on kaalunud kõiki programme veterinaar- ja finantsaspektist ja on rahul sellega, et need programmid kaasatakse ühenduse rahalise toetuse saamiseks 2004. aastal vastavate programmide loetelusse. Toetus TSEde seireks hõlmab kiirtestide juurutamist ning skreipi likvideerimiseks haiguse suhtes positiivsete loomade hävitamist ja loomade genotüübi määramist.

(9) Silmas pidades nende meetmete olulisust inimeste ja loomade tervise kaitseks, samuti nende seireprogrammide suhtelist hiljutist juurutamist võrreldes traditsiooniliste haiguste likvideerimise programmidega ning nende programmide kohustuslikku rakendamist kõikides liikmesriikides, tuleks kindlustada ühenduse kõrgetasemeline rahaline abi.

(10) Seepärast on asjakohane võtta vastu 2004. aastal ühenduse rahalise toetuse saamiseks vastavate programmide loetelu ning sätestada toetuste määr ja toestuse maksimumsumma.

(11) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Programmid I lisas loetletud TSEde (veiste spongioosse entsefalopaatia (BSE ja skreibi) seireks vastavad ühenduse rahalise toetuse saamiseks 2004. aastal.

2. Ühenduse rahalise toetuse määr ja suurim summa lõikes 1 märgitud iga programmi puhul on sätestatud I lisas.

Artikkel 2

1. Programmid II lisas loetletud TSE (skreibi) likvideerimiseks vastavad ühenduse rahalise toetuse saamiseks 2004. aastal.

2. Ühenduse rahalise toetuse määr ja suurim summa lõikes 1 märgitud iga programmi puhul on sätestatud II lisas.

Artikkel 3

Käesolev otsus on adresseeritud liikmesriikidele.

Brüssel, 14. oktoober 2003

Komisjoni nimel

komisjoni liige

David Byrne

[1] EÜT L 224, 18.8.1990, lk 19.

[2] EÜT L 122, 16.5.2003, lk 1.

[3] EÜT L 160, 26.6.1999, lk 103.

[4] EÜT L 147, 31.5.2001, lk 1.

[5] EÜT L 173, 11.7.2003, lk 6.

--------------------------------------------------

I LISA

TSEde seire programmide loetelu

Ühenduse rahalise toetuse määr ja suurim summa

(eurodes) |

Haigus | Liikmesriik või ühinev liikmesriik | Toetusmäär testikomplektide ostul | Maksimaalne summa |

TSEd | Belgia | 100 % | 3351000 |

Taani | 100 % | 2351000 |

Saksamaa | 100 % | 15611000 |

Kreeka | 100 % | 745000 |

Hispaania | 100 % | 4854000 |

Prantsusmaa | 100 % | 21733000 |

Iirimaa | 100 % | 5386000 |

Itaalia | 100 % | 6283000 |

Luksemburg | 100 % | 158000 |

Holland | 100 % | 4028000 |

Austria | 100 % | 1675000 |

Portugal | 100 % | 1012000 |

Soome | 100 % | 1060000 |

Rootsi | 100 % | 358000 |

Ühendkuningriik | 100 % | 7726000 |

Küpros | 100 % | 144000 |

Eesti | 100 % | 103000 |

Malta | 100 % | 37000 |

Sloveenia | 100 % | 353000 |

Kokku | 76968000 |

--------------------------------------------------

II LISA

Skreibi likvideerimise programmide loetelu

Ühenduse rahalise toetuse suurim summa

(eurodes) |

Haigus | Liikmesriik või ühinev liikmesriik | Määr | Maksimaalne summa |

Skreip | Taani | 50 % väljapraakimisel, 100 % genotüpiseerimisel | 5000 |

Saksamaa | 50 % väljapraakimisel, 100 % genotüpiseerimisel | 755000 |

Kreeka | 50 % väljapraakimisel, 100 % genotüpiseerimisel | 450000 |

Hispaania | 50 % väljapraakimisel, 100 % genotüpiseerimisel | 435000 |

Prantsusmaa | 50 % väljapraakimisel, 100 % genotüpiseerimisel | 1160000 |

Iirimaa | 50 % väljapraakimisel, 100 % genotüpiseerimisel | 490000 |

Itaalia | 50 % väljapraakimisel, 100 % genotüpiseerimisel | 3210000 |

Holland | 50 % väljapraakimisel, 100 % genotüpiseerimisel | 675000 |

Austria | 50 % väljapraakimisel, 100 % genotüpiseerimisel | 30000 |

Portugal | 50 % väljapraakimisel, 100 % genotüpiseerimisel | 255000 |

Soome | 50 % väljapraakimisel, 100 % genotüpiseerimisel | 5000 |

Rootsi | 50 % väljapraakimisel, 100 % genotüpiseerimisel | 5000 |

Ühendkuningriik | 50 % väljapraakimisel, 100 % genotüpiseerimisel | 7460000 |

Küpros | 50 % väljapraakimisel, 100 % genotüpiseerimisel | 740000 |

Kokku | 15675000 |

--------------------------------------------------